Čáslavská kotlina

Čáslavská kotlina je podcelok v juhovýchodnej časti Středolabskej tabule, ležiaci v okresoch Kolín a Kutná Hora v Stredočeskom kraji, v okrese Chrudim v Pardubickom kraji a v okrese Havlíčkův Brod v kraji Vysočina.

Poloha a sídla 

Čáslavská kotlina sa rozkladá zhruba medzi mestami Kutná Hora na západe, Golčův Jeníkov na juhu, Třemošnice na juhovýchode, Týnec nad Labem a Kolín na severe . Úplne vnútri kotliny sú mestá Čáslav a Ronov nad Doubravou.

Charakteristika územia 
Je to neotektonická zníženina pri juhozápadnom úpätí Železných hôr, tvorená prevažne turónskymi slieňovcami, piesočnatými slieňovcami a vápnitými prachovcami, menej horninami kutnohorského kryštalinika a moldanubika. Vyznačuje sa plochým dnom klesajúcim k severozápadu, so štruktúrne denudačnými plošinami, geomorfologicky menej výraznými riečnymi terasami, širokými údolnými nivami Doubravy, Klejnárky a priľahlého úseku stredného toku Labe, s pokrývmi viatych pieskov a miestami s exhumovaným predkriedovým kryštalinickým georeliéfom zarovnaných povrchov a uzlov.

Geomorfologické členenie 
Podcelok Čáslavská kotlina (podľa značenia Jaromíra Demka VIB-3B) patrí do celku Středolabská tabule. Ďalej sa člení na okrsky Žehušická kotlina (VIB-3B-1) na severe, Ronovská tabule (VIB-3B-2) na juhu a Labsko-klejnárská niva ( VIB-3B-3) na severozápade.

Podľa členenie Balatku a Kalvodu má Čáslavská kotlina len 2 rozsiahlejšie okrsky (Žehušická kotlina a Ronovská kotlina).

Kotlina susedí s ďalšími podcelkami Středolabskej tabule (Nymburská kotlina a Českobrodská tabule na severozápade) a s celkami Východolabská tabule na severe, Železné hory na východe a Hornosázavská pahorkatina na juhu a západe.

Kompletné geomorfologické členenie celej Středolabskej tabule uvádza nasledujúca tabuľka:

Najvyššie vrcholy 
Najvyšším vrcholom Čáslavskej kotliny je U Písku ().

 U Písku (341 m), Ronovská tabule
 Bambousek (306 m), Ronovská tabule
 Kamajka (231 m), Žehušická kotlina
 Žehušická skalka (225 m), Žehušická kotlina
 Na Kačinách (220 m), Žehušická kotlina

Referencie

Externé odkazy 
 Geomorfologické mapa na Mapy.nature.cz (J. Demek et al. 2006)

Středolabská tabule
Geomorfologické podcelky v Česku
Kotliny v Česku
Okres Kolín
Okres Kutná Hora
Okres Chrudim
Okres Havlíčkův Brod